***KAKO DO VAUČERA OD 5000 dinara?***

**1. Da li mogu da se prijavim za vaučer od 5000 dinara?**

Za dodelu vaučera mogu se prijaviti penzioneri, zaposleni i nezaposleni koji su na evidenciji Nacionalne službe za zapošljavanje.

**USLOV:** Primanja ne smeju da prelaze iznos od 70 000 din mesečno.

Ugostiteljski objekat mora biti izvan mesta prebivališta. Boravak od minimum 5 dana.

**2. Kako da se prijavim za vaučer od 5000 dinara?**

Prijava za dodelu vaučera je jednostavna. Sve možemo završiti u samo 3 koraka:

1. Izaberite mesto u Srbji gde želite da putujete ( mora biti evidentirano u Ministarstvu trgovine, turizma i telekomunikacija).
2. Uplatite akontaciju od 30% cene aranžmana i sačekajte Potvrdu o rezervaciji smeštaja.
3. Popunite obrazac Prijava za dodelu vaučera i uz potrebnu dokumentaciju predajte na šalter Pošte. Zahtev se šalje Ministarstvu trgovine, turizma i telekomunikacija i nije potrebna nadoknada za izvršenje ove usluge.

Veoma je jednostavno, tu smo da pomognemo ako je potrebno!

**3. A šta mi je potrebno od dokumentacije i kako da je predam ?**

Kada ste popunili obrazac **Prijava za dodelu vaučera** za subvencionisano korišćenje smeštaja u ugostiteljskim objektima **potrebno je da prilikom predaje dostavite na uvid:**

* Ličnu kartu
* Potvrda o izvršenoj rezervaciji smeštaja
* Original penzionog čeka ili original potvrde o zaposlenju i ostvarenoj zaradi za mesec koji predhodi mesecu u trenutku prijave.

Uz našu pomoć je sve veoma brzo i jednostavno!

Prijavu za dodelu vaučera predajete na šalteru Pošta Srbije!

**VAŽNE NAPOMENE:**

1. Dokumentacija se mora poslati minimum mesec dana pre početka korišćenja aranžmana.
2. Broj vaučera je ograničen raspoloživim budžetskim sredstvima. Rangiranje i dodela se vrše na osnovu datuma prijave na ŠALTERU Pošta Srbije. Požurite!
3. Pošte Srbije primaju dokumentaciju zaključno sa 15.10.2021.
4. Nepotpune prijave se neće razmatrati.

Dokumentaciju možete pripremiti brzo i lako!

Mi smo Vam na raspolaganju za svaku vrstu pomoći!

Vaš Online Travel